বাম আমলের কলকাতার রাজপথকে হকার মুক্ত করতে হয়েছিল অপারেশান সানসাইন। ঠিক একই কায়দায় শুক্রবারের মধ্যরাতে দক্ষিণেশ্বর মন্দিরে যাওয়ার রাস্তার দুপাশের ১৩৭ দোকান ভেঙে দিল বুলডোজার। হাজির ছিলেন কলকাতার মেয়র শোভনদেব চট্টোপাধ্যায় স্বয়ং। তিনি জানিয়েছেন আদালতের নির্দেশেই এই উচ্ছেদ।
মোতায়েন ছিল প্রচুর পুলিশ, র‍্যাফ এবং কমব্যাট ফোর্স। গত কদিন ধরেই স্কাইওয়াক বানানোর জন্য এই উচ্ছেদ ঘিরে বিক্ষোভ প্রতিবাদ চলছিল। তার অবসান হল শুক্রবারের রাতে। উচ্ছেদের সময় হাজির ছিলেন কামারহাটি পৌরসভার পৌরপ্রধান গোপাল সাহাও।